*Par atbildes sniegšanu iepirkuma procedūrā “Transportlīdzekļu mazgāšanas un tīrīšanas līdzekļu piegāde” (ID Nr. RS/2023/64)*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) iepirkuma gaitā no iespējamā pretendenta ir saņēmusi lūgumu sniegt atbildi uz šādu jautājumu:

**Jautājums:**

Vēlamies pajautāt par paraugu piegādi. Nolikumā ir rakstīts, ka ne mazāk kā 5l no piedāvātā produkta. Sakiet lūdzu, vai var būt produkts neoriģinālā iepakojumā? Ražotājiem mazākais tilpums ir 20l, vai mēs varam safasēt paši 5l tilpumā un piegādāt šādu paraugu? (ne ražotāja oriģinālā iepakojumā)

**Atbilde:**

Produkts var būt iefasēts citā traukā, tomēr uz produkta iepakojuma jābūt uzlīmētai izplatītāja un ražotāja informācijai par produktu, jo pēc eksperimentālās mazgāšanas produkts paliek pie Pasūtītāja un kalpo kā salīdzināšanas materiāls nemainīgas produktu kvalitātes kontrolei visā līguma darbības laikā.

Iepirkumu komisijas priekšsēdētāja Karīna Meiberga